Kretschmer en Ferguson-Williams verduidelik ook hoe daar vrede gemaak kan word met die huurkontrak en hoekom dit nodig is om ‘n deposito te betaal: “Hou jou kop bymekaar, want sodra jy geteken het, is jy wetlik verbind tot alles wat in die kontrak staan. Jy sal ’n deposito en die eerste maand se huur vooraf moet betaal. As jy die huurkontrak voortydig beëindig of skade aanrig, sal die verhuur­der dié geld gebruik om daardie kostes te dek. As jy die woonplek in dieselfde toestand agterlaat as waarin jy dit gekry het, behoort jy jou deposito terug te kry.”